8 fîlmê kurdan Evîn di rûyê qirkirinê de, Darên bi tenê, Mal, Piştî şer, Ji bo azadiyê, Sîka Çiyayê Kurmênc, Berfîn, Dema Dirîreşkan) ê ke hetê Komunê Fîlman ê Rojawanî ra ameybî amadekerdene, bi cêrnuşteyî welatanê cîyayan ê Amerîkaya Latîne de yenê mojnayene.
Rojê Fîlmanê Kurdan hetê komanê paştdayîşê bi kurdan ra yenê serûberkerdene. Fîlmî bi giranî merkezanê dezgehanê cîya-cîyayan de yenê  mojnayene. Heta nika Meksika, Paraguay û Bolivya de tay fîlmî ameyî mojnayene. Heta peynîya na serre mojnayîşê fîlman do dewam bikero.
Paytextê Bolîvya  La Paz de panc lokalanê cîyayan de 5 rojan 8 fîlmî ameyî mojnayene. Mojnayîşê fîlman ra dima pawitişnameyê Rayberê Şarê Kurdî Abdullah Ocalanî ra di pasajî ameyî wendene û derheqê têkoşînê azadîye yê kurdan de nîqaşî ameyî kerdene.
Wina pawîyeno ke rojnamegerî zî fîlman ser o analîzan bikerê û biweşanê.
